पटरी के पास मिला युवक का शव, सड़क जाम की
18वर्षीय दशरथ कुमार का शव शुक्रवार को दीदारगंज में रेलवे पटरी के पास मिला। परिजन हत्या कर शव फेंके जाने की आशंका जता रहे हैं। घटना से आक्रोशित लोगों ने शव के साथ एनएच-30 के पास एक घंटे तक यातायात को ठप रखा। मौके पर पहुंची पुलिस ने लोगों को समझा-बुझाकर शव को पोस्टमार्टम के लिए भेजा।
दोस्तोंके साथ निकला था
पिताधनेश राय ने बताया कि उनके दो ट्रैक्टर चलते हैं। दशरथ घर के पास ही, जहां बालू का उठाव होता है, वहां पर रात में सोने चला जाता था। रात करीब 10 बजे वह घर से खाना खाकर निकला था। उसके साथ दो दोस्त भी थे। दूसरे दिन सुबह घर नहीं पहुंचा। परिजनों ने उसकी खोजबीन की, पर कुछ पता नहीं चला। इसके बाद जानकारी मिली कि रेलवे पटरी के पास एक शव पड़ा है। वे लोग वहां पहुंचे। शव की पहचान दशरथ कुमार के रूप में हुई।
सड़कपर रखा शव
युवकका शव मिलते ही लोगों का गुस्सा फूट पड़ा। लोगों ने सबलपुर के पास दिन में करीब तीन बजे वाहनों का परिचालन ठप कर प्रदर्शन शुरू कर दिया। शव को सड़क पर रख दिया था। टायर फूंककर आगजनी की। भाई नसीब राय का कहना है कि गोली मारकर हत्या के बाद शव को पटरी के पास फेंका गया है। मृतक तीन भाइयों में छोटा था। पुलिस और लोगों वे झड़प हुई। लोग हत्यारों की गिरफ्तारी की मांग कर रहे थे।
जांच-पड़तालमें जुटी पुलिस
दीदारगंजथानाध्यक्ष मृत्युंजय कुमार ने बताया कि मृतक दशरथ कुमार के दोनों पैर कटे थे। मौत किसी स्थिति में हुई है, इसकी जांच की जा रही है। यह भी संभावना है कि वह ट्रेन से कट गया हो। जांच रिपोर्ट के बाद ही पूरे मामले का खुलासा होगा। परिवार वालों का बयान लिया गया है।
युवक का शव मिलने की सूचना के बाद आक्रोशित लोगों ने सबलपुर के पास एनएच को जाम किया। इधर, घटना के बाद मोहल्ले के लोग स्तब्ध रह गए।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva